
V I L J A N D I  L I N N
LINNAVOLIKOGU


REVISJONIKOMISJONI
KOOSOLEKU PROTOKOLL

Viljandi 								        16. aprill 2026   nr 1-12/26/5

Algus kell 10.00, lõpp kell 13.00

Koosolekut juhatas: Are Tints
Protokollis: Sirli-Mai Nurka
Võtsid osa liikmed: Harri Juhani Aaltonen, Kaido Kivisild, Ivar Kommisaar, Emma Kruusmäe (Teams), Peedu Põld, Are Tints
Võtsid osa teenistujad: kultuuri- ja spordispetsialist Annika Aasa, haldusameti juhataja Andres Mägi (Teams), linnapea Jaak Pihlak, abilinnapea Silvia Takkel, taristuehituse projektijuht Heikki Teearu


Koosolek toimus füüsiliselt raekojas ja elektrooniliselt Microsoft Teamsi vahendusel.

Läbirääkimised päevakorra asjus.

Komisjoni juhataja teatas, et muude küsimuste all peab arutama maikuu ja juunikuu koosolekute toimumisaegu.

Komisjon kinnitas päevakorra.

PÄEVAKORD:
1. Viljandi Linnavalitsuse teenistuskohtade koosseis ja struktuur (2026/62)
2. Ülevaade tegevus- ja projektitoetuste andmist reguleerivatest dokumentidest, kasutusest, järelevalvest ja aruandlusest
3. Kodaniku pöördumine 2026. aasta tegevustoetuste hindamise kohta
4. Ülevaade linnale kuuluvatest kütte- ja veetrassidest, nende tehnilisest seisukorrast ja investeerimisvajadusest
5. Viljandi Linnavalitsuse tegevus seoses hankelepingu „Väliheakorrateenus Viljandi linna hoonestatud kinnistutel“ täitmisega (lepingupartner Vilson Trade OÜ) (jätkamine)
6. Muud küsimused




PÄEVAKORRAPUNKT NR 1
Viljandi Linnavalitsuse teenistuskohtade koosseis ja struktuur (2026/62)
KUULATI:
J. Pihlak – eelnõu eesmärk on koondada üks õigusteenistuse spetsialisti ametikoht 0,5 koormusega. Muudatus on tingitud asjaolust, et ametis olev teenistuja lahkub ametist ning ülesannete maht on vähenenud ning olemasolevad ülesanded on võimalik ümber korraldada ja jaotada. Ühtlasi on linnavalitsusel ettepanek koondada registripidaja ametikoht. Aja jooksul on mitmed registripidamisega seotud tööprotsessid automatiseeritud.

Komisjoni juhataja tegi ettepaneku eelnõu toetada. Vastuväiteid ei olnud.

OTSUSTATI: 
Toetada eelnõu „Viljandi Linnavalitsuse teenistuskohtade koosseis ja struktuur (2026/62)“.


PÄEVAKORRAPUNKT NR 2
Ülevaade tegevus- ja projektitoetuste andmist reguleerivatest dokumentidest, kasutusest, järelevalvest ja aruandlusest 
KUULATI:
A. Aasa andis ülevaate tegevus- ja projektitoetuste andmist reguleerivatest dokumentidest, kasutusest, järelevalvest ja aruandlusest. Lisaks andis ülevaate ka erinevatest projektidest ning taotlejatest.

OTSUSTATI:
Informatsioon võtta teadmiseks.


PÄEVAKORRAPUNKT NR 3
Kodaniku pöördumine 2026. aasta tegevustoetuste hindamise kohta 
KUULATI:
A. Tints teatas, et kodanik pöördus revisjonikomisjoni poole seoses 2026. aasta tegevustoetuste hindamisega. Kodanik tõstatas revisjonikomisjonile kontrollimiseks küsimuse, kas linnavalitsus on tegevustoetuste hindamisel järginud volikogu poolt kehtestatud korda, eelkõige selles ette antud hindamiskriteeriume.

A. Tints – tuginedes komisjoni liikmete mõtteavaldustele ja arutelule võiks komisjoni vastus sisaldada järgmist: „Komisjon tutvus kõigi hindamistulemustega. Individuaalsetes hindamistulemustes esineb küsitavusi, kuid otseseid eksimusi tänu hindamise subjektiivsele olemusele ei tuvastatud. Samas leiab komisjon, et linnavalitsusel oleks korrektne individuaalse hindamise tulemusel kujunenud toetussummade suuri muutmisi sisukalt põhjendada ja selgitada, et tagada otsustusprotsessi suurem selgus ja läbipaistvus. Sellised kogu komisjoniga individuaalse hindamise tulemustest üle astumised peavad aga olema erandid, sest tühistavad vähemalt osaliselt individuaalsete hindamiste tulemused. Volikogu kord näeb aga ette, et toetuse jagamise aluseks on üldjuhul individuaalne hindamine. Lisaks peab komisjoni arvates tegema tegevustoetuste taotlemise keskkonnas täiendusi, et tagada taotleja poolne info hindamise aluseks olevate kriteeriumide osas ning, et hindamisprotsess ja selle tulemused oleksid osapooltele arusaadavamad.“.

OTSUSTATI:
Komisjoni esimees koostab vastuse ning kooskõlastab selle komisjoni liikmetega.

PÄEVAKORRAPUNKT NR 4
Ülevaade linnale kuuluvatest kütte- ja veetrassidest, nende tehnilisest seisukorrast ja investeerimisvajadusest
KUULATI:
H. Teearu andis ülevaate linnale kuuluvatest küttetrassidest ja veetrassidest ning investeerimisvajadustest, trasside tehnilist seisukorda täpselt ei tea.

OTSUSTATI:
Informatsioon võtta teadmiseks.


PÄEVAKORRAPUNKT NR 5
Viljandi Linnavalitsuse tegevus seoses hankelepingu „Väliheakorrateenus Viljandi linna hoonestatud kinnistutel“ täitmisega (lepingupartner Vilson Trade OÜ) (jätkamine)
KUULATI:
A. Tints teatas, et jätkatakse antud teemaga ning vahepeal on saadud täiendavaid vastuseid, lisamaterjale ning lepinguid.

OTSUSTATI:
1. Revisjonikomisjon annab suunise leping korrastada arvete esitamise osas vastavalt reaalsele toimimisele.
2. I. Kommisaar edastab oma küsimused revisjonikomisjonile. Komisjoni esimees koostab lõpliku kirja, edastab selle S. Takkelile ning palub koostöös õigusteenistusega koostada vastused. Vastamiseks antakse tähtaeg kaks nädalat.
3. Teema juurde tullakse tagasi järgmisel revisjonikomisjoni koosolekul.
4. Komisjoni materjalide hulka lisada lepingu 2024. aasta alguses tehtud muudatuse dokument, millele H. J. Aaltonen viitas.


PÄEVAKORRAPUNKT NR 6
Muud küsimused
KUULATI:
H. J. Aaltonen – võiks teha linnavalitsusele ettepaneku siseaudiitori palkamiseks.

A. Tints – tuginedes eelnevate koosolekute aruteludele saadab revisjonikomisjon õiguskantslerile pöördumise arvamuse saamiseks seoses Viljandi linnavalitsuse poolt 2019. aastal Roo tänava parkla ehitamise kohustuse võtmisega. Revisjonikomisjoni esimees saadab päringu komisjoniliikmetele kooskõlastamiseks hiljemalt 22.04.2026.

E. Kruusmäe lahkus 12:30.

A. Tints – majandusaasta aruanne tuleb arutamisele hoopis juunikuus, mitte maikuus. Kuna revisjonikomisjon peab andma aruandele esimesena hinnangu, tähendab see, et maikuus ei pea komisjoni koosolek toimuma 14. mail, vaid võiks toimuda tavapäraselt ehk 21. mail. Juunikuus tuleb teha aga vastavad muudatused. Hetkel on koosolek planeeritud 11. juunile, kuid nüüd peaks see toimuma nädal varem, ehk 4. juunil.



OTSUSTATI:
1. Revisjonikomisjon teeb ettepaneku linnavalitsusele siseaudiitori palkamiseks.
2. Revisjonikomisjoni järgmised koosolekud toimuvad 21. mail ning 4. juunil.


(allkirjastatud digitaalselt)					(allkirjastatud digitaalselt)
Are Tints							Sirli-Mai Nurka
koosoleku juhataja						protokollija

